Publication: Magyar Közlöny
Issue: MK-2003-64 (Year: 2003, Number: 64)
Era: 1990-2004
Section: a 34/2003. (VI. 7.) ESZCSM rendelethez
Paragraph Index: 652

2. A KFB ülését az elnök hívja össze. Az ülések idõpontját a pályázati kiírás határozza meg. Rendkívüli ülést kell összehívni fellebbezési ügy elbírálására vagy egyéb, a tárcaszintû kutatási pályázatokkal, kutatásfejlesztési kérdésekkel összefüggõ kérdés véleményezésére, javaslattételre. Kötelezõ a bizottság ülését összehívni a következõ ügyekben: — a kutatási pályázati kiírásokat megelõzõen az adott pályázat feltételeinek véleményezésére; — a beérkezett és a szakmai bizottságok által véleményezett pályázatokról való döntéshez, valamint az egyes pályázatok támogatására vonatkozó, az ETT Elnökségének szóló javaslattétel céljából; — a támogatott pályázatok beszámolóinak a szakmai bizottságok javaslata alapján történõ véleményezése érdekében. Az ülésre a napirendtõl függõen meghívást kap az MTA Orvosi Tudományok Osztálya, az Oktatási Minisztérium illetékes fõosztálya, az OTKA Bizottság és szükség esetén az egyetemek orvos- és egészségtudományi (gyógyszerészeti) centrumainak képviselõje. A meghívottak tanácskozási joggal rendelkeznek.

Source: https://magyarkozlony.hu/hivatalos-lapok/6935c60294820cb817797cd99aebfa5a2d72fb02/dokumentumok/43d21bfeccff48e0ad33eabf64659f9b835073be/letoltes